എന്നാണ് ഞങ്ങള്ക്കൊരു ഒരു സദ്യ തരുന്നത് എന്ന് ചോദിക്കുന്നവര്ക്ക് ഡെഡിക്കേറ്റ് ചെയ്യുന്നു മീര നന്ദന് ലാല് ജോസ് സംവിധാനം ചെയ്ത മുല്ല എന്ന ചിത്രത്തിലൂടെ സിനിമയിലെത്തിയ നടിയാണ് മീര നന്ദന്. റിയാലിറ്റി ഷോയില് മത്സരാര്ത്ഥിയാകാനായി എത്തി ഷോയുടെ അവതാരകയായി മാറിയ മീര നന്ദന് പിന്നീട് മലയാള സിനിമയിലേക്ക് അരങ്ങേറുകയായിരുന്നു. ഒരു പിടി നല്ല സിനിമകള്ക്ക് ശേഷം നടി മീര നന്ദന് അവതാരകയായി സജിവമായി നിന്നു. തുടര്ന്ന് ദുബായിലേക്ക് പറന്ന താരം ഇപ്പോള് അറിയപ്പെടുന്ന മലയാളം എഫ്എമ്മിലെ തിരക്കിട്ട ആര്ജെയാണ്. തിരക്കിട്ട ദുബായ് ജീവിതത്തിലെ സുന്ദര മുഹൂര്ത്തങ്ങളൊക്കെ താരം ആരാധകരുമായി പങ്കുവെക്കാറുണ്ട്. സോഷ്യല് മീഡിയയില് ഏറെ സജീവമായ താരം തന്്റെ ലൈഫിലെ കളര്ഫുള് നിമിഷങ്ങളെല്ലാം പങ്കുവെക്കാറുണ്ട്. അതിനിടെ ദുബായില് വെച്ച് താരം നടത്താറുള്ള ഫോട്ടോഷൂട്ടുകളും ഗ്ലാമര് ചിത്രങ്ങളടങ്ങിയ ഫോട്ടോഷൂട്ടും മോഡലിങ് ചിത്രങ്ങളുമൊക്കെ ആരാധകരുമായി പങ്കുവെക്കാറുണ്ട്. ഇപ്പോഴിതാ, ഒരു ഓണചിത്രം ആരാധകരുമായി പങ്കുവച്ചിരിക്കുകയാണ് താരം. ഓണം സദ്യ കഴിക്കുന്നതാണ് ചിത്രം. അതിനു മീര നല്കിയിരിക്കുന്ന ക്യാപ്ഷനാണ് ആരാധകരുടെ ശ്രദ്ധനേടുന്നത്. മീര എന്നാ ഞങ്ങള്ക്കൊക്കെ ഒരു സദ്യ തരുന്നത് എന്ന് ചോദിക്കുന്നവര്ക്ക് ഡെഡിക്കേറ്റ് ചെയ്യുന്നു എന്നാണ് മീര കുറിച്ചിരിക്കുന്നത്. ആരാധകര്ക്ക് ഓണാശംസകള് നല്കി ഓണസാരിയില് ഉള്ള ചിത്രങ്ങളും കൂട്ടുകാര്ക്കൊപ്പം ഓണം ആഘോഷിക്കുന്ന വീഡിയോയും മീര കഴിഞ്ഞ ദിവസങ്ങളില് ഇന്സ്റ്റഗ്രാമില് പോസ്റ്റ് ചെയ്തിരുന്നു.